ধলভিরিংগি

ধলভিরিংগি (বৈজ্ঞানিক নাম: Seseria dohertyi (Watson)) এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য। ধলভিরিংগির পিছনের ডানার সাদা অংশের সীমারেখা বরাবর কয়েকটি ছোটো ছোটো কালো বর্ণের ছোপ দেখা যায়। সামনের ডানার আঁচলে কয়েকটি আবছা ছোপ দেখা যায়, যা দেখতে অনেকটা পটির মতো। ধলভিরিংগি এর প্রসারিত অবস্থায় ডানার আকার ৩৫-৪০ মিলিমিটার দৈর্ঘের হয়। ভারতে প্রাপ্ত ধলভিরিংগি এর উপপ্রজাতি হল- Seseria dohertyi dohertyi Watson, 1893 – Himalayan Contiguous Seseria এই জাতীয় প্রজাপতিটি হিমালয় এবং নাগা পর্বত এলাকায় দেখা যায়। নেপালের কাঠমান্ডুর ৪৭০০ থেকে ৫৮০০ ফুটের মধ্যে এবং সিকিম ও ভুটান অঞ্চলেও এদের দেখা মেলে। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল : স্ত্রী-পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো। উভয়েরই সামনের ডানার এপিক্যাল (শীর্ষ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায়। উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড়। নচড সেসেরিয়া প্রজাতির ক্ষেত্রে উক্ত বড় ছোপদুটি অধিক খাঁজযুক্ত দন্তাকৃতি (more dentated)। পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো(wavy)। ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক, খুব চওড়া সাদা পটি বর্তমান। উক্ত পটির ভিতরের কিনারে ডানার একদম গোড়ায়(besal) কয়েকটি অস্পষ্ট কালো ছোপ দেখা যায়। সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved)উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে। টার্মিনাল (প্বার্শ-প্রান্ত) রেখা পর্যায়ক্রমে সাদা ও কালো। ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদিত। ডানার নিম্নতল : ডানার নিম্নতল ধূসর-বাদামি এবং উভয় ডানার দাগ-ছোপ উপরিতলেরই অনুরূপ। পিছনের ডানার সাদা পটি উপরিতল অপেক্ষা অধিক চওড়া, ছড়ানো এবং বেসাল, ডিসকাল অংশ ও ডরসাম অবধি ফ্যাকাসেভাবে ছাওয়া। ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত। ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমান। ডরসাম ও টরনাস খয়েরি লম্বা রোঁয়ায় আচ্ছাদিত। শুঙ্গ কালো। উদর উপরিতলে মধ্যভাগে সাদা। মাথা,বক্ষদেশ (thorux) ও উদরের বাকি অংশ উপরিতলে খয়েরি বাদামি এবং নিম্নতলে সাদা। পাল্পী নিম্নভাগে সাদা। দুর্লভ এই প্রজাতির উড়ান দ্রুত। ভিজে মাটিতে, ভিজে ছোপে ও পাহাড়ি নদী বা ঝর্ণার কিনারে ভিজে পাথরে বসে এদের মাড-পাডলিং করতে দেখা যায়। পাখির বিষ্ঠা, গাছের পাতায় ও ফুলে এদের অবস্থান চোখে পরে। পাহাড়ি জঙ্গলে ৩০০ থেকে ১৮০০ মিটার উচ্চতা পর্যন্ত নদী বা ঝর্ণার কাছে এই প্রজাতির দেখা পাওয়া যায় সাধারণত মার্চ থেকে জুলাই মাস পর্যন্ত। দাশগুপ্ত, যুধাজিৎ (২০০৬)। পশ্চিমবঙ্গের প্রজাপ্রতি (১ম সংস্করণ সংস্করণ)। কলকাতা: আনন্দ। পৃষ্ঠা ১৬০। আইএসবিএন 81-7756-558-3।  "Seseria dohertyi Watson, 1893 – Contiguous Seseria"। সংগ্রহের তারিখ ২২ মার্চ ২০১৭।  Devyatkim, A.L et.al.,। "Hesperiidae of Vietnam, A further contribution to the Hesperiidae fauna of North and Central Vietnam"। Atalanta(2002)। পৃষ্ঠা 137-155। আইএসএসএন 0171-0079।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা ৭৪। আইএসবিএন 9789384678012।  উইকিমিডিয়া কমন্সে ধলভিরিংগি সংক্রান্ত মিডিয়া রয়েছে।